Surathai21/ocs-krisdika huggingface dataset:
พระราชบัญญัติเหรียญที่ระลึกในการเสด็จพระราชดำเนินเยือนสหรัฐอเมริกาและทวีปยุโรป พ.ศ. 2504
วันที่ประกาศ: 1961-01-17

content: พระราชบัญญัติ เหรียญที่ระลึกในการเสด็จพระราชดำเนินเยือน สหรัฐอเมริกาและทวีปยุโรป พ.ศ. ๒๕๐๔
content: ในพระปรมาภิไธย พระบาทสมเด็จพระปรมินทรมหาภูมิพลอดุลยเดช สังวาลย์ ผู้สำเร็จราชการแทนพระองค์ ให้ไว้ ณ วันที่ ๑๖ มกราคม พ.ศ. ๒๕๐๔ เป็นปีที่ ๑๖ ในรัชกาลปัจจุบัน
content: โดยที่เป็นการสมควรให้มีเหรียญที่ระลึกในการที่พระบาทสมเด็จพระเจ้าอยู่หัวและสมเด็จพระบรมราชินีนาถ เสด็จพระราชดำเนินเยือนสหรัฐอเมริกาและทวีปยุโรป พระมหากษัตริย์โดยคำแนะนำและยินยอมของสภาร่างรัฐธรรมนูญในฐานะรัฐสภา จึงมีพระบรมราชโองการให้ตราพระราชบัญญัติขึ้นไว้ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติเหรียญที่ระลึกในการเสด็จพระราชดำเนินเยือนสหรัฐอเมริกาและทวีปยุโรป พ.ศ. ๒๕๐๔”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้มีเหรียญที่ระลึกในการเสด็จพระราชดำเนินเยือนสหรัฐอเมริกาและทวีปยุโรป ๒ ชนิด ดังนี้ ชนิดที่ ๑ มีลักษณะเป็นเหรียญรูปกลมแบนทำด้วยโลหะสีทองหรือสีเงิน เส้นผ่าศูนย์กลาง ๓.๕ เซนติเมตร ด้านหน้ามีพระบรมรูปครึ่งพระองค์ทั้งสองพระองค์ ที่ขอบบนมีอักษร “พระบาทสมเด็จพระปรมินทรมหาภูมิพลอดุลยเดช
sectionNo: 3
content: สมเด็จพระนางเจ้าสิริกิติ์ พระบรมราชินีนาถ” เบื้องบนมีเลข ๙ อยู่ภายใต้พระมหามงกุฎมีรัศมี ด้านหลังเหรียญมีอักษร “ที่ระลึกในการเสด็จพระราชดำเนินเยือนสหรัฐอเมริกาและทวีปยุโรป พุทธศักราช ๒๕๐๓” และด้านหลังพระมหามงกุฎมีห่วงสำหรับห้อยกับแพรแถบกว้าง ๓.๘ เซนติเมตร สีขาวอยู่กลางและมีริ้วสีฟ้า สีเหลือง
sectionNo: 3
content: สีน้ำเงินและสีแดงทั้งสองข้าง สำหรับสตรีใช้ห้อยกับแพรแถบกว้าง ๓ เซนติเมตร ผูกเป็นรูปแมลงปอ ชนิดที่ ๒ มีลักษณะเป็นเหรียญรูปเสมาทำด้วยโลหะสีทองกว้าง ๒.๔ เซนติเมตร สูง ๔.๔ เซนติเมตร ด้านหน้ามีพระบรมรูปครึ่งพระองค์ทั้งสองพระองค์ เบื้องบนมีอักษรพระปรมาภิไธยย่อ “ภ อ” และ “ส ก” เหนือพระปรมาภิไธยย่อมีเลข ๙
sectionNo: 3
content: อยู่ภายใต้พระมหามงกุฎมีรัศมี ด้านหลังเหรียญมีอักษร “ที่ระลึกในการเสด็จพระราชดำเนินเยือนสหรัฐอเมริกาและทวีปยุโรป พุทธศักราช ๒๕๐๓” และด้านหลังพระมหามงกุฎมีห่วงสำหรับห้อย
sectionNo: 4
content: มาตรา ๔ บุคคลมีสิทธิประดับเหรียญนี้ได้ตั้งแต่วันเสด็จพระราชดำเนินกลับจากเยือนสหรัฐอเมริกาและทวีปยุโรปเป็นต้นไป
sectionNo: 5
content: มาตรา ๕ เหรียญชนิดที่ ๑ ให้ประดับได้อย่างเครื่องราชอิสริยาภรณ์ ถ้าไม่ประดับอย่างเครื่องราชอิสริยาภรณ์จะประดับโดยใช้ห้อยคอหรือโดยวิธีอื่นที่สมควรโดยไม่มีแพรแถบก็ได้ เหรียญชนิดที่ ๒ ให้ประดับโดยใช้ห้อยคอหรือโดยวิธีอื่นที่สมควรก็ได้
sectionNo: 6
content: มาตรา ๖ ให้นายกรัฐมนตรีและรัฐมนตรีว่าการกระทรวงการคลังรักษาการตามพระราชบัญญัตินี้ และให้มีอำนาจออกกฎกระทรวงเกี่ยวกับการสร้างเหรียญและกิจการอื่นเพื่อปฏิบัติการตามพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้
content: ผู้รับสนองพระบรมราชโองการจอมพล ส. ธนะรัชต์นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เพื่อเป็นการถวายความจงรักภักดีแด่พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินีนาถ ในการที่ทั้งสองพระองค์ได้เสด็จนิวัตจากการบำเพ็ญพระราชกรณียกิจอันเป็นประโยชน์ใหญ่ยิ่งแก่ประเทศชาติ
content: ในการเสด็จพระราชดำเนินเยือนสหรัฐอเมริกาและทวีปยุโรป